John Hou Sæter

John Hou Sæter, også kjent under sitt kinesiske navn Hou Yongyong (kinesisk: 侯永永, født 1998) er en norsk-kinesisk fotballspiller som spiller for den kinesiske klubben Yunnan Yukun. 

 Karriere 
Da han var 10 år gammel deltok han i en internasjonal talentkonkurranse arrangert av Manchester United. Han ble utvalgt som en av de 37 av over 20 000 som fikk delta i finalen på Manchester United gamle treningsanlegg på The Cliff. Han endte på en 2.-plass.Byavisen 11. november 2008

 Rosenborg 
Sæter debuterte for A-laget til Rosenborg den 24. april 2014 i 1. runde-cupkampen mot Orkla i en alder av 16 år og 101 dager, og ble dermed tidenes yngste Rosenborg-debutant.RBK.no 24. april 2014  Han spilte hele kampen i 3–0-seieren og var delaktig i 1–0-scoringen med å levere en målgivende. Hans debut i Tippeligaen, kom i 3–0-seieren mot Aalesund den 28. september i Tippeligaen 2014. Han ble dermed Rosenborgs yngste debutant i Tippeligaen med sine 16 år og 258 dager, han slo dermed Ola By Rises gamle rekord med ni dager. Den 18. september 2022 tok Magnus Holte over rekorden som Rosenborgs yngste spilleren i seriesammenheng.- Kjempeartig at jeg er yngste Rosenborg-spilleren Den 6. november 2022 ble rekorden som tidenes yngste Rosenborg-debutant tatt over av Sverre Halseth Nypan, med 15 år og 322 dager.Nypan blir tidenes yngste RBK-debutant

Den 9. juli 2015 fikk han sin E-cup debut hjemme mot Vikingur fra Færøyene.Får sin debut i E-cup 

I sesongen 2015 var han med å vinne både TippeligaenHer løfter RBK pokalen som seriemester 2015! og CupfinalenRosenborg helt overlegen i cupfinalen. Cupseieren betød at han sammen med Sivert Solli og Andreas Helmersen ble de tre første i Norge til å ha vunnet G16 NM, Junior NM og Senior NM. Hou Sæter og Helmersen har i tillegg vunnet G16 NM to ganger. Hou Sæter scoret i begge G16 NM finalene og i Junior NM finalen.

 Ranheim (lån) 
Den 17. august 2016 signerte Hou Sæter en ny toårskontrakt med Rosenborg og ble samtidig lånt ut til Ranheim for resten av sesongen.Ny toårskontrakt for Sæter   

Den 11. september 2016 scoret han sine to første mål for Ranheim mot Levanger.Endelig kom seieren! 

 Stabæk 
Den 3. juli 2017 skrev han under en fire og et halvt års kontrakt med Stabæk.Henter stortalent fra Rosenborg

 Beijing Guoan 
I januar 2019 ga han opp sitt norske statsborgerskap, tok kinesisk statsborgerskap og undertegnet kontrakt med Beijing Guoan.

 Tilbake til Ranheim 
Den 1. februar 2023 skrev han under for .- Har savnet kulteren og klubben

Han ble toppscorer i OBOS-ligaen 2024 med 19 mål på 29 kamper. Han ble også kåret til årets spiller i OBOS-ligaen 2024.To utmerkelser for Hou

 Yunnan Yukun 
Den 27. januar 2025 signerte han for Yunnan Yukun FC i kinesisk superliga.Klar for kina

 Landslaget 
Den 6. november 2018 ble han tatt ut i sin første landslagstropp for  i kampen mot Tyrkia U21 (20. november).U21-landslagets tropp til kamp mot Tyrkia

 Statistikk 
(Sist oppdatert 23. oktober 2016Offisiell statistikk for Rosenborg Ballklub John Hou SæterSpillerprofiler John Hou Sæter ranheimfotball.no )
+ KlubbSesongDivisjonLigaCupEuropacupTotaltKampMål KampMål KampMål KampMål Rosenborg2014Tippeligaen10100020Rosenborg2015Tippeligaen304030100Rosenborg2016Tippeligaen00000000Ranheim (lån)20161. divisjon93000000 Totalt karriere 13  3  5  0  3  0  21  3

 Referanser 

 Eksterne lenker 

  - Tidenes yngste Rosenborg debutant
  - Første kamptropp
  - Man Utd talentkonkurranse
 Offisiell statistikk for Rosenborg Ballklub, John Hou Sæter

Kategori:Norske fotballspillere
Kategori:Norgesmestere i fotball
Kategori:Fotballspillere for Rosenborg BK
Kategori:Fotballspillere for Ranheim Fotball
Kategori:Fotballspillere for Stabæk Fotball
Kategori:Fotballspillere for Beijing Guoan FC
Kategori:Norske fotballspillere i Kina
Kategori:Personer fra Trondheim kommune